《次韵叶秀实县治环翠亭》
宋代·陈棣

畏途踪迹几间关，浩气空存天地间。
沈湎恨无千日醉，浪游赢地半生閒。
观书尚喜眼如月，搜句谁怜肩耸山。
三径晓来添逸兴，柳梢桃色报春还。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。